**Ministru kabineta rīkojuma projekta „Par darba dienas pārcelšanu 2020.gadā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts „Par darba dienas pārcelšanu 2020.gadā” (turpmāk – rīkojuma projekts) ir izstrādāts, pamatojoties uz Darba likuma 133.panta ceturto daļu. Minētā norma paredz, ka no valsts budžeta finansēto institūciju darbiniekiem, kuriem noteikta piecu dienu darba nedēļa no pirmdienas līdz piektdienai, Ministru kabinets rīkojumu par darba dienas pārcelšanu nākamajā gadā izdod ne vēlāk kā līdz kārtējā gada 1.jūlijam.Rīkojuma projekts paredz 2020.gada 22.jūnija (pirmdiena) darba dienu, kas iekrīt starp svētdienu - 21.jūniju, un svētku dienu - 23.jūniju, no valsts budžeta finansējamās valsts pārvaldes iestādēs, kurās noteikta piecu dienu darba nedēļa no pirmdienas līdz piektdienai, pārcelt uz sestdienu - 2020.gada 13.jūniju.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts ir izstrādāts, pamatojoties uz Darba likuma 133.panta ceturto daļu. Minētā norma paredz, ka no valsts budžeta finansēto institūciju darbiniekiem, kuriem noteikta piecu dienu darba nedēļa no pirmdienas līdz piektdienai, Ministru kabinets rīkojumu par darba dienas pārcelšanu nākamajā gadā izdod ne vēlāk kā līdz kārtējā gada 1.jūlijam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darba likuma 133.panta ceturtā daļa paredz, ja darba nedēļas ietvaros viena darba diena iekrīt starp svētku dienu un nedēļas atpūtas laiku, darba devējs šo darba dienu var noteikt par brīvdienu un pārcelt to uz sestdienu tajā pašā nedēļā vai citā nedēļā tā paša mēneša ietvaros. Vienlaikus šī norma paredz, ka no valsts budžeta finansēto institūciju darbiniekiem, kuriem noteikta piecu dienu darba nedēļa no pirmdienas līdz piektdienai, Ministru kabinets rīkojumu par darba dienas pārcelšanu nākamajā gadā izdod ne vēlāk kā līdz kārtējā gada 1.jūlijam.Saskaņā ar Darba likuma 133.panta piekto daļu, ja darbinieks savas reliģiskās pārliecības vai citu pamatotu iemeslu dēļ nevar ierasties darbā pārceltajā darba dienā, šī diena tiek uzskatīta par darbinieka ikgadējā apmaksātā atvaļinājuma dienu vai, vienojoties ar darba devēju, tā tiek atstrādāta citā laikā.Vienlaikus Darba likuma 136.panta astotā daļa noteic, ja darba devējs vienu darba dienu, kas iekrīt starp svētku dienu un nedēļas atpūtas laiku, nosaka par brīvdienu un pārceļ to uz sestdienu tajā pašā nedēļā vai citā nedēļā tā paša mēneša ietvaros, darba dienas pārcelšanas gadījumā minētais darbs nav uzskatāms par virsstundu darbu.Savukārt Darba likuma 143.panta sestā daļa paredz, ja darba devējs vienu darba dienu, kas iekrīt starp svētku dienu un nedēļas atpūtas laiku, nosaka par brīvdienu un pārceļ to uz sestdienu tajā pašā nedēļā vai citā nedēļā tā paša mēneša ietvaros, nedēļas atpūtas laika ilgums nedrīkst būt īsāks par 35 stundām pēc kārtas.2020.gadā ir viena darba diena, kas iekrīt starp svētku dienu un nedēļas atpūtas laiku - pirmdiena, 22. jūnijs (iekrīt starp svētdienu - 21. jūniju, un svētku dienu - 23. jūniju (otrdienu)).Pārceļot 2020.gada 22.jūnija darba dienu uz sestdienu, 2020.gada 13.jūniju, tiks nodrošināta nedēļas darba laika nepārtrauktība tajā nedēļā, no kuras tā tiks pārcelta, savukārt iedzīvotājiem tiks nodrošināts lielāks atpūtas dienu skaits pēc kārtas, kuras tie varēs izmantot pēc sava ieskata. Turklāt kopējais darba dienu skaits kalendārajā gadā nemainīsies.Ņemot vērā iepriekš minēto, kā arī valsts pārvaldes iestādēs nodarbināto aptaujas datus, uzskatāms, ka ir lietderīgi ar Ministru kabineta rīkojumu pārcelt iepriekš minēto darba dienu uz sestdienu, 2020.gada 13.jūniju. Tiesiskā regulējuma mērķis ir elastīgāk un efektīvāk organizēt darba norisi no valsts budžeta finansētās valsts pārvaldes iestādēs un atpūtas laika izmantošanu 2020.gada jūnijā.Ar rīkojuma projekta 2.punktu ieteikts visām pašvaldībām, komersantiem un organizācijām, nosakot darba un atpūtas laiku, ievērot attiecīgo darba dienas pārcelšanu.Darba dienu pārcelšana tiek īstenota jau ilgstošu laika periodu un, gadiem ejot, kļuvusi par tradīciju, kuru sabiedrība kopumā atbalsta un vērtē pozitīvi. Par to liecina gan Ekonomikas ministrijas izstrādātais informatīvas ziņojums[[1]](#footnote-1), gan aptauja, kurā tika noskaidrots mērķgrupas[[2]](#footnote-2) viedoklis. 2010.gada 25.martā stājās spēkā grozījumi Darba likumā, kas paredzēja papildināt 133.pantu ar ceturto daļu tās pašreizējā redakcijā, ar to faktiski normatīvi nostiprinot līdz šim iedibināto praksi – ik gadus sagatavot Ministru kabineta rīkojumu par izolēto darba dienu, kas iekrīt starp svētku dienām un brīvdienām, pārcelšanu – un, lai gan gramatiski tulkojot, ar minēto panta daļu netiek uzlikts imperatīvs pienākums pārcelt izolēto darba dienu, tomēr ilgstoši iedibināta prakse un minētajā Ekonomikas ministrijas informatīvajā ziņojumā ietvertie dati, ka arī Ministru kabineta rīkojumu izstrādes gaitā iesaistīto institūciju konceptuālais atbalsts neliek šaubīties par šāda Ministru kabineta rīkojuma izdošanas lietderīgumu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Saistītie politikas ietekmes novērtējumi un pētījumi - informatīvais ziņojums „Par priekšlikumiem turpmākai rīcībai saistībā ar darbdienu pārcelšanu” (atbalstīts Ministru kabineta 2009.gada 25.augusta sēdē (prot. Nr.54 32.§)). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attieksies uz no valsts budžeta finansējamām valsts pārvaldes iestādēm un to darbiniekiem, kuriem ir noteikta piecu darba dienu nedēļa no pirmdienas līdz piektdienai. Centrālās statistikas pārvaldes rīcībā ir statistiskā informāciju par darbinieku (amatpersonu) skaitu par šādiem institucionālo sektoru klasifikācijas (2013) kodiem: S130110 Ministrijas un citas centrālās valsts iestādes – 5825 (2018.gada 4.ceturksnis);S130120 Ministriju un centrālo valsts iestāžu padotības iestādes (izņemot no valsts budžeta daļēji finansētas atvasinātas publiskas personas, budžeta nefinansētas iestādes, publiskos nodibinājumus) – 54018 (2018.gada 4.ceturksnis).Centrālās statistikas pārvaldes dati attiecas uz darbiniekiem (amatpersonām), kuru darba laika organizācija nav zināma, tādejādi ne uz visiem Centrālās statistikas pārvaldes datos minētājiemdarbiniekiem (amatpersonām) attieksies rīkojuma projekts.Ar rīkojuma projekta 2.punktu ieteikts visām pašvaldībām, komersantiem un organizācijām, nosakot darba un atpūtas laiku, ievērot attiecīgo darba dienas pārcelšanu. Līdz ar to gadījumā, ja minētie komersanti īstenos attiecīgo darba dienas pārcelšanu, nosacījumi attieksies arī uz šo darba devēju un tā darbiniekiem.Pašvaldību, komersantu, organizāciju un to darbinieku, uz kuriem attieksies attiecīgās darba dienas pārcelšana, skaitlisko lielumu nav iespējams noteikt, jo rīkojuma projektam attiecībā uz minētajām personām ir ieteikuma raksturs. Tādējādi nav iespējams konstatēt, cik daudzi no šiem darba devējiem īstenos darba dienas pārcelšanu. |
| 2. | Tiesiskā regulējuma ietekme uz tautsaimniecību un administratīvo slogu | Pārceļot 2020.gada 22.jūnija darba dienu uz sestdienu, 2020.gada 13.jūniju, tiek ievērots Darba likuma 143.panta sestajā daļā noteiktais[[3]](#footnote-3), un minētās darba dienas pārcelšana neatstāj negatīvu ietekmi uz darbinieku. Papildus jāņem vērā, ka 2020.gada 22.jūnija darba diena ir uzskatāma par pirmssvētku dienu, kas saskaņā ar Darba likuma 135.panta pirmo daļu saīsināma par vismaz vienu stundu. Pārceļot minēto darba dienu uz 2020.gada 13.jūniju, attiecīgi arī 2020.gada 13.jūnija darba diena saīsināma, kā rezultātā Darba likuma 143.panta sestajā daļā noteiktais minimālais nedēļas atpūtas ilgums pieaugs. Veiktā mērķgrupas[[4]](#footnote-4) aptaujas rezultāti (informācija par aptauju atrodama anotācijas VI. sadaļā) liecina, ka aptaujāto valsts iestāžu amatpersonas un darbinieki, kopumā izvērtējot iespējamo darba dienas pārcelšanas pozitīvo un negatīvo ietekmi uz viņu darba un privāto dzīvi, vairākuma gadījumā izlēmuši atbalstīt 2020.gada 22.jūnija darba dienas pārcelšanu tieši uz 2020.gada 13.jūniju. Par to tiešā veidā liecina ministriju sniegtās atbildes[[5]](#footnote-5) uz Labklājības ministrijas nosūtīto aptaujas vēstuli. Jāpiebilst, ka Centrālās Statistikas pārvaldes rīcībā nav datu par no valsts budžeta finansētajās institūcijās strādājošo ģimeņu, kurās ir bērni, kas apmeklē pirmsskolas izglītības iestādes vai sākumskolu, skaitu. Tomēr aptaujātās mērķgrupas ietvaros neapšaubāmi ir amatpersonas un darbinieki, kuru ģimenēs ir bērni, kas apmeklē pirmsskolas izglītības iestādes vai sākumskolu. Tātad pieņemams, ka arī šī mērķgrupas daļa pirms sava viedokļa paušanas ir vērtējusi (vai arī tai bija jāvērtē) darba dienas pārcelšanas ietekmi uz savu darba un privāto dzīvi, t.sk. arī attiecībā uz bērnu labklājību. Tādējādi nav pamata šaubīties par šīs mērķgrupas apzinātu un izsvērtu viedokli.Kopumā darba dienas pārcelšanas pozitīvie aspekti un pamatojums jau detalizēti tika izanalizēti informatīvajā ziņojumā „Par priekšlikumiem turpmākai rīcībai saistībā ar darbdienu pārcelšanu” (atbalstīts Ministru kabineta 2009.gada 25.augusta sēdē (prot. Nr.54 32.§)), uz kura pamata Ministru kabinets attiecīgi pieņēma lēmumu veikt grozījumus Darba likuma 133., 136. un 143.pantā, paredzot pārcelt izolētās darba dienas uz sestdienu tajā pašā nedēļā vai citā nedēļā tā paša mēneša ietvaros. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību, 2019.gada 26.martā Valsts kancelejai un visām ministrijām tika nosūtīta vēstule, lūdzot paust oficiālu iestādes viedokli (pēc iespējas veicot iestāžu amatpersonu un darbinieku, kā arī padotības iestāžu amatpersonu un darbinieku viedokļu apzināšanu), vai 2020.gadā ir lietderīgi pārcelt 22.jūnija darba dienu. Ar minētās aptaujas rezultātiem ir iespējams iepazīties Labklājības ministrijā.Papildus visiem interesentiem, to skaitā arī nevalstiskajām organizācijām, tika nodrošināta iespēja izteikt savu viedokli Labklājības ministrijas mājas lapā [www.lm.gov.lv](http://www.lm.gov.lv) par darba dienas pārcelšanu 2020.gadā.  |
| 2. | Sabiedrības līdzdalība projekta izstrādē | Valsts kancelejai un visām ministrijām tika nosūtīta vēstule, lūdzot paust oficiālu iestāžu viedokli (pēc iespējas veicot iestāžu amatpersonu un darbinieku, kā arī padotības iestāžu amatpersonu un darbinieku viedokļu apzināšanu), vai 2020.gadā ir lietderīgi pārcelt 22.jūnija darba dienu. Ar minētās aptaujas rezultātiem ir iespējams iepazīties Labklājības ministrijā.Papildus visiem interesentiem, to skaitā arī nevalstiskajām organizācijām, tika nodrošināta iespēja izteikt savu viedokli Labklājības ministrijas mājas lapā [www.lm.gov.lv](http://www.lm.gov.lv) par darba dienas pārcelšanu 2020.gadā.  |
| 3. | Sabiedrības līdzdalības rezultāti | Apkopojot ministriju sniegtās atbildes, secināms, ka vairākums atbalsta 2020.gada 22.jūnija (pirmdiena) darba dienas, kas iekrīt starp svētdienu - 21.jūniju, un svētku dienu - 23.jūniju, pārcelšanu uz sestdienu - 2020.gada 13.jūniju. Ar aptaujas rezultātiem ir iespējams iepazīties Labklājības ministrijā.Neviens respondents nav paudis viedokli, atsaucoties uz Labklājības ministrijas mājas lapā [www.lm.gov.lv](http://www.lm.gov.lv) publicēto informāciju par darba dienu pārcelšanu 2020.gadā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | No valsts budžeta finansētās valsts pārvaldes iestādes, kurās noteikta piecu darba dienu darba nedēļa no pirmdienas līdz piektdienai. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Labklājības ministre R.Petraviča

06.06.2019. 12:35

1926

A.Pilsuma

Tel. 67021518

Astra.Pilsuma@lm.gov.lv

1. Saskaņā ar Ministru kabineta 2008.gada 28.janvāra protokola Nr.5 1.§ 2.punktā nolemto, Ekonomikas ministrija 2008.gada 1.aprīlī iesniedza Ministru kabinetā precizētu informatīvo ziņojumu „Par turpmāko rīcību par darbdienu pārcelšanu” (TA-99) ar izvērtējumu par izolēto darbdienu, kas iekrīt starp svētku dienām un brīvdienām, pārcelšanas ietekmi uz tautsaimniecību un valsts budžeta ieņēmumiem, kā arī iedzīvotāju sociālajām un ekonomiskajām interesēm. Ekonomikas ministrijas ziņojumā, papildus citai informācijai, iekļauti iedzīvotāju izvērtējuma par darba dienu pārcelšanu aptaujas rezultāti. Aptaujā ir piedalījušies 23 005 cilvēki, kas ir 2,034% no nodarbināto skaita, un no tiem 94,57% (jeb 21 755, t.i., 1,924% no nodarbināto skaita) darbdienu pārcelšanai piekrīt. Tāpat secināts, ka izolēto darbdienu, kas iekrīt starp svētku dienām un brīvdienām, pārcelšanai no makroekonomiskā viedokļa praktiski nav vērojama ietekme uz tautsaimniecību un valsts budžeta ieņēmumiem, jo šāda darbdienu pārcelšana nemaina kopējo pieprasījumu un piedāvājumu. Turklāt kopējais darbdienu skaits kalendārajā gadā nemainās. Tāpat ziņojums satur objektīvu secinājumus, ka darbdienas, kas iekrīt starp svētku dienām un brīvdienām, tiek pārceltas ar mērķi kvalitatīvāk organizēt iedzīvotāju darba un atpūtas laiku, tādējādi nodrošinot, ka tiek efektīvi un optimāli izmantots darba laiks, nepārtraucot darba procesu. Vienlaikus iedzīvotājiem tiek dota iespēja ilgāku laiku pavadīt kopā ar ģimeni, atzīmējot valsts svētkus, plānojot kopīgu atpūtu, utt. [↑](#footnote-ref-1)
2. No valsts budžeta finansēto institūciju darbinieki, kuriem noteikta piecu dienu darba nedēļa no pirmdienas līdz piektdienai [↑](#footnote-ref-2)
3. (6) Ja darba devējs vienu darba dienu, kas iekrīt starp svētku dienu un nedēļas atpūtas laiku, nosaka par brīvdienu un pārceļ to uz sestdienu tajā pašā nedēļā vai citā nedēļā tā paša mēneša ietvaros, nedēļas atpūtas laika ilgums nedrīkst būt īsāks par 35 stundām pēc kārtas. [↑](#footnote-ref-3)
4. No valsts budžeta finansējamām valsts pārvaldes iestādēm un to darbiniekiem, kuriem ir noteikta piecu darba dienu nedēļa no pirmdienas līdz piektdienai. [↑](#footnote-ref-4)
5. Ar aptaujas rezultātiem ir iespējams iepazīties Labklājības ministrijā. [↑](#footnote-ref-5)